Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: 180/2002. (VIII. 23.) Korm. rendeletében foglaltakkal.
Paragraph Index: 1314

4. § A Magyar Energia Hivatal (a továbbiakban: Hivatal) a feljogosított fogyasztókról jelen rendelet 1. számú mellékletében meghatározottak szerinti nyilvántartást vezet. A feljogosított fogyasztó köteles, a feljogosított fogyasztóvá válását eredményezõ döntését követõen haladéktalanul a Hivatalnál, a jogszabályok által elõírt feltételek teljesítését igazoló iratok benyújtásával, nyilvántartásba vételét kérelmezni. A Hivatal a fogyasztót külön eljárás nélkül, soron kívül nyilvántartásba veszi, és errõl a tényrõl, a kérelmezõt egyidejûleg értesíti. A Hivatal a nyilvántartásba vételt csak akkor tagadhatja meg, ha a fogyasztó a VET-ben és e rendeletben elõírt feltételek teljesítését, hiánypótlásra történõ felhívás ellenére sem igazolta. Azon fogyasztók névsorát, akik megfelelnek a 3. §-ban meghatározott feljogosítási feltételeknek, a Hivatal honlapján közzéteszi.

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes